Na temelju članka 64. Zakona o zaštiti okoliša („Narodne novine“ broj 80/13., 153/13., 78/15., 12/18. i 118/18.), članka 33. Uredbe o strateškoj procjeni utjecaja plana i programa na okoliš („Narodne novine" broj 3/17) i članka 49. Statuta Općine Kloštar Podravski („Službeni glasnik Koprivničko-križevačke županije" broj 6/13, 3/18 i 7/20), općinski načelnik Općine Kloštar Podravski, 15. listopada 2020. godine donosi

**O D L U K U**

**o započinjanju postupka ocjene o potrebi strateške procjene utjecaja na okoliš**

**IV. Izmjena i dopuna Prostornog plana uređenja Općine Kloštar Podravski**

**Članak 1.**

Odlukom o započinjanju postupka ocjene o potrebi strateške procjene utjecaja na okoliš IV. Izmjena i dopuna Prostornog plana uređenja Općine Kloštar Podravski (u daljnjem tekstu: Odluka) započinje postupak ocjene o potrebi strateške procjene utjecaja na okoliš IV. Izmjena i dopuna Prostornog plana uređenja Općine Kloštar Podravski (u daljnjem tekstu: Izmjene i dopune Prostornog plana).

Postupak ocjene o potrebi strateške procjene utjecaja na okoliš za Izmjene i dopune Prostornog plana provodi Općina Drnje (u daljnjem tekstu: Općina) u suradnji sa Upravnim odjelom za prostorno uređenje, gradnju, zaštitu okoliša i zaštitu prirode Koprivničko-križevačke županije.

**Članak 2.**

Nositelj izrade Izmjena i dopuna Prostornog plana i provođenje postupka ocjene o potrebi strateške procjene utjecaja na okoliš je Jedinstveni upravni odjel Općine Kloštar Podravski.

Izrađivač Izmjena i dopuna Prostornog plana je Zavod za prostorno uređenje Koprivničko-križevačke županije, Florijanski trg 4/I, Koprivnica.

**Članak 3.**

Razlozi za izradu i donošenje Izmjena i dopuna Prostornog plana su sljedeći:

* Korekcija namjene površina oko sportsko-rekreacijske zone u Kloštru Podravskom,
* Promjene namjena površina u centru naselja Kloštar Podravski,
* Planiranje nove prometnice u naselju Kloštar Podravski prema sportskoj dvorani,
* korekcije građevinskih područja naselja,
* korekcije granica izdvojenih građevinskih područja izvan naselja gospodarske namjene,
* mijenjanje uvjeta za građenje u Odredbama za provođenje,
* usklađivanje s Prostornim planom Koprivničko-križevačke županije,
* usklađivanje sa Zakonom o prostornom uređenju („Narodne novine“ broj 153/13., 65/17., 114/18., 39/19 i 98/19.),
* usklađivanje sa Zakonom o gradnji („Narodne novine“ broj 153/13., 20/17., 39/19 i 125/19.),
* te ostali pristigli prijedlozi.

**Članak 4.**

Ciljevi i programska polazišta IV. Izmjena i dopuna prostornog plana uređenja Općine Kloštar Podravski sukladni su:

a) Strategiji prostornog razvoja Republike Hrvatske i Programu prostornog uređenja Republike Hrvatske,

b) Prostornom planu Koprivničko-križevačke županije ("Službeni glasnik Koprivničko-križevačke županije" broj 8/01, 8/07, 13/12 i 5/14).

**Članak 5.**

Područje obuhvata Izmjena i dopuna Plana identično je Prostornom planu uređenja Općine Kloštar Podravski ("Službeni glasnik Koprivničko - križevačke županije" broj 12/03.,5/04, 10/07, 10/10., 18/16 i 1/17-pročišćeni tekst).

Izmjene i dopune Prostornog plana planirane su u tekstualnom i grafičkom dijelu.

**Članak 6.**

Radnje koje će se provesti u postupku ocjene o potrebi strateške procjene utjecaja na okoliš, provode se sukladno odredbama Zakona o zaštiti okoliša, Uredbe o strateškoj procjeni utjecaja plana i programa na okoliš, Pravilnika o povjerenstvu za stratešku procjenu („Narodne novine“ broj 70/08), Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08) i odredbama posebnih propisa iz područja iz kojeg se Prostorni plan donosi i to sljedećim redoslijedom provedbe:

1. Općina Kloštar Podravski, sukladno članku 33. Uredbe o strateškoj procjeni utjecaja plana i programa na okoliš započinje postupak ocjene o potrebi strateške procjene utjecaja na okoliš Izmjena i dopuna Prostornog plana donošenjem ove Odluke.
2. Općina je dužna pribavili mišljenja tijela i/ili osoba određenih posebnim propisima, navedenih u članku 7. ove Odluke. U svrhu pribavljanja mišljenja Općina dostavlja zahtjev za davanje mišljenja o potrebi strateške procjene u roku od 8 dana od dana donošenja ove Odluke.
3. Na temelju kriterija za utvrđivanje vjerojatno značajnog utjecaja Izmjena i dopuna Prostornog plana na okoliš, iz Priloga II. Uredbe o strateškoj procjeni utjecaja plana i programa na okoliš, tijela i/ili osobe daju mišljenje o potrebi strateške procjene te ga u roku od 30 dana od dana zaprimanja zahtjeva dostavljaju Općini. Ako Općina ocijeni potrebnim, osigurat će dodatna pojašnjenja s tijelom/osobom koja je dostavila mišljenje.
4. Općina će dostaviti Upravnom tijelu nadležnom za zaštitu prirode, Upravnom odijelu za prostorno uređenje, gradnju, zaštitu okoliša i zaštitu prirode Koprivničko-križevačke županije, sukladno Zakonu o zaštiti prirode, zahtjev za provedbu postupka ocjene prihvatljivosti Izmjena i dopuna Prostornog plana za ekološku mrežu.
5. Ako Upravno tijelo isključi mogućnost značajnih negativnih utjecaja Izmjena i dopuna Prostornog plana na ciljeve očuvanja i cjelovitost područja ekološke mreže, daje mišljenje da su Izmjene i dopune Prostornog plana prihvatljive za ekološku mrežu.
6. Ako Upravno tijelo ne isključi mogućnost značajnih negativnih utjecaja Izmjena i dopuna Prostornog plana na ciljeve očuvanja i cjelovitost područja ekološke mreže, daje obvezujuće mišljenje da je obvezna provedba glavne ocjene, što znači da se obvezno provodi i postupak strateške procjene.
7. Prije donošenja odluke u postupku ocjene o potrebi strateške procjene, kojom Općina potvrđuje da za Izmjene i dopune Prostornog plana koji je u izradi "jest potrebno" ili "nije potrebno" provesti postupak strateške procjene, Općina je dužna o provedenom postupku ocjene pribaviti mišljenje Koprivničko-križevačke županije,Upravnog odjela za prostorno uređenje, gradnju, zaštitu okoliša i zaštitu prirode, pri čemu je dužna dostaviti prijedlog odluke i cjelovitu dokumentaciju o provedenom postupku ocjene.
8. Ako se u postupku ocjene utvrdi da Izmjene i dopune Prostornog plana imaju vjerojatno značajan utjecaj na okoliš, donosi se odluka o obvezi provedbe strateške procjene koja sadrži osobito razloge zbog kojih je utvrđena potreba strateške procjene sukladno kriterijima iz Priloga II. Uredbe o strateškoj procjeni utjecaja plana i programa na okoliš.
9. Ako se u postupku ocjene utvrdi da Izmjene i dopune Prostornog plana nemaju vjerojatno značajan utjecaj na okoliš, donosi se odluka da nije potrebno provesti stratešku procjenu. Odluka mora sadržavati osnovne podatke o Izmjenama i dopunama Prostornog plana i obrazloženje razloga zbog kojih je utvrđeno da nije potrebno provesti stratešku procjenu.
10. O odluci iz točke 9. i 10. ove Odluke, Općina informira javnost sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08).

**Članak 7.**

U postupku ocjene o potrebi strateške procjene utjecaja na okoliš za Izmjene i dopune Prostornog plana prema ovoj Odluci sudjelovat će sljedeća tijela i osobe:

* Zavod za prostorno uređenje Koprivničko-križevačke županije, Florijanski trg 4, Koprivnica
* Upravni odjel za prostorno uređenje, gradnju i zaštitu okoliša koprivničko-križevačke županije, Odsjek za zaštitu okoliša, Ulica Antuna Nemčića 5, Koprivnica
* Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, Ulica Ivana Dežmana 10, Zagreb
* Ministarstvo poljoprivrede, Ulica grada Vukovara 78, Zagreb
* Ministarstvo poljoprivrede, Uprava šumarstva, lovstva i drvne industrije, Planinska 2a, Zagreb
* Ministarstvo kulture i medija, Sektor za konzervatorske odjele i inspekciju, Konzervatorski odjel u Bjelovaru, Trg Eugena Kvaternika 6, Bjelovar
* Ministarstvo unutarnjih poslova, PU Koprivničko-križevačka, Trg Eugena Kumičića 18, Koprivnica
* Županijska uprava za ceste Koprivničko–križevačke županije, I. Z. Dijankovečkog 3, Križevci
* Hrvatske vode, VGO za Muru i gornju Dravu, Međimurska 26b, Varaždin
* Hrvatske vode, Vodnogospodarska ispostava za mali sliv "Bistra", Antuna Radića 8b, Đurđevac
* Hrvatska elektroprivreda, Operater distribucijskog sustava d.o.o., Elektra Koprivnica, Hrvatske državnosti 32, Koprivnica
* Hrvatski operater prijenosnih sustava, Kupska 4, Zagreb
* Hrvatske ceste, d.o.o. Za upravljanje, građenje i održavanje državnih cesta, Zagreb, Vončinina 3, 10000 Zagreb
* HŽ Infrastruktura, Ulica Antuna Mihanovića 12, Zagreb
* Komunalije d.o.o., Radnička cesta 61, Đurđevac
* Komunalije-Plin d.o.o., Radnička cesta 61, Đurđevac
* Drava Kom d.o.o., Novigradska 67, Virje
* INA d.d., SD istraživanje i proizvodnja nafte i plina, Avenija V. Holjevca 10, Zagreb
* Hrvatska pošta d.d. Zagreb, Jurišićeva 13, Zagreb
* PLINACRO d.o.o., Savska cesta 88a, Zagreb
* Hrvatske šume d.o.o. Zagreb, Uprava šuma podružnica Koprivnica, I. Meštrovića 28, Koprivnica
* Hrvatska regulatorna agencija za mrežne djelatnosti, Roberta Frangeša Mihanovića 9, Zagreb
* Javna ustanova za upravljanje zaštićenim prirodnim vrijednostima na području Koprivničko – križevačke županije, Florijanski trg 4/II, Koprivnica i
* susjedni gradovi i općine.

**Članak 8.**

Općina je dužna informirati javnost, sukladno odredbama Zakona o zaštiti okoliša i Uredbe o informiranju i sudjelovanju javnosti i zainteresirane javnosti u pitanjima zaštite okoliša, kojima se uređuje informiranje javnosti i zainteresirane javnosti u pitanjima zaštite okoliša.

**Članak 9.**

Ova Odluka stupa na snagu danom donošenja, a objaviti će se na službenoj mrežnoj stranici Općine.

**OPĆINSKI NAČELNIK**

**OPĆINE KLOŠTAR PODRAVSKI**

**KLASA: 350-02/20-01/04**

**URBROJ: 2137/16-20-08**

Kloštar Podravski, 15. listopada 2020.

**OPĆINSKI NAČELNIK**

Siniša Pavlović